LEGO Ninjagon 12. tuotantokausi - Yli-imperiumi
Jaksot

| # | Nimi | Ensiesitys Yhdysvalloissa | Ensiesitys Suomessa |
| --- | --- | --- | --- |
| 31/129 | "Haluatko astua Yli-imperiumiin?" (engl. Would You Like to Enter Prime Empire?) | 4. huhtikuuta 2020 | 12. kesäkuuta 2020 (Ruutu+) |
Ninjat estävät Mekaanikkoa varastamasta mystistä emolevyä. Heidän tutkiessaan roiston piilopaikkaa Jay löytää sieltä vanhan peliautomaatin, Yli-imperiumin. Laittaessaan emolevyn koneen sisään Jay luo epähuomiossa koko Ninjago Cityn läpi kulkevan energia-aallon, joka muuttaa kaikki kaupungin peliautomaatit Yli-imperiumeiksi. Päästessään pelissä tasolle 13 Jay astuu avautuneen, peliin sisään vievän portaalin luoneen peliautomaatin sisälle.
| 32/130 | "Dyer-saari" (engl. Dyer Island) | 4. huhtikuuta 2020 | 12. kesäkuuta 2020 (Ruutu+) |
Ninjat kuulustelevat Mekaanikkoa hänen pomostaan, Unagamista, mutta eivät saa vastauksia. Poliisipäällikkö kertoo heille pelaajien ympäri Ninjago Cityn alkaneen kadota automaattien sisään, ja ninjat lähtevät tapaamaan Yli-imperiumin luojaa, Milton Dyeria, hänen yksityissaarelleen. He kuitenkin löytävät sieltä vain hänen assistenttinsa Bobin, joka kertoo Dyerin kadonneen kostonhimoisena Yli-imperiumin epäonnistumisen jälkeen.
| 33/131 | "Taso 13" (engl. Level Thirteen) | 5. huhtikuuta 2020 | 12. kesäkuuta 2020 (Ruutu+) |
Ninjat saapuvat Borg-torniin, jossa Cyrus Borg tutkii Jayn vienyttä peliautomaattia. Sillä välin Mekaanikko kumppaneineen karkaa Kryptariumista Unagamin hakkeroitua vankilan turvajärjestelmän, ja rikolliset suuntaavat Borg-tornille Unagamia palvellakseen. Muiden ninjojen taistellessa heitä vastaan Cole pelaa pelin tasolle 13 asti ja Zanen, P.I.X.A.L.in ja Borgin paetessa tornista emolevy mukanaan loput ninjoista astuvat peliin tarkoituksenaan löytää Jay sekä haastaa Unagami.
| 34/132 | "Supertähti Rokki-Jay" (engl. Superstar Rockin' Jay) | 5. huhtikuuta 2020 | 12. kesäkuuta 2020 (Ruutu+) |
Yli-imperiumiin saavuttuaan ninjat joutuvat heti Unagamin armeijan, punavisiirien, hyökkäyksen kohteeksi. Heidät pelastaa Jay-liittoumaksi itseään kutsuva kultti, joka ohjaa heidät suureksi idoliksi pelaajien keskuudessa nousseen Jayn luokse.
| 35/133 | "Minä olen Okino" (engl. I am Okino) | 11. huhtikuuta 2020 | 12. kesäkuuta 2020 (Ruutu+) |
Okino, Terra Karanan samurai, epäonnistuu kerta toisensa jälkeen tehtävässään, eli pelaajien ohjaamisessa turvallisesti alueen läpi. Hän on jo vähällä luopua toivosta, kunnes ensimmäistä Unagamin voittamiseen tarvittavaa Avakaita etsivät ninjat saapuvat hänen luokseen.
| 36/134 | "Glitsi" (engl. The Glitch) | 11. huhtikuuta 2020 | 12. kesäkuuta 2020 (Ruutu+) |
Ninjat ja Okino joutuvat Terra Karanan läpi matkatessaan rottajoukon hyökkäyksen kohteeksi. Ninjat vangitsevat heidän johtajansa, Ritchien, joka kertoo heille pelissä olevasta hyödyllisestä glitsistä. Se osoittautuu kuitenkin ansaksi, ja Okino pelastaa ninjat viime hetkellä suurelta joukolta punavisiirejä.
| 37/135 | "Hysterian jyrkänteet" (engl. The Cliffs of Hysteria) | 12. huhtikuuta 2020 | 12. kesäkuuta 2020 (Ruutu+) |
Ninjat ja Okino saapuvat Hysterian jyrkänteille, joiden huipulle kiivetäkseen he joutuvat ostamaan epäluotettavalta myyjältä epäluotettavaa köyttä krediittiensä riittäessä vain siihen. Huipulle lopulta päästyään joukko kuulee heikkokuntoiselta punavisiiriltä Unagamin suunnitelman, joka on kuolleiden pelaajien muodostamista energiakuutioista kasatun portaalin rakentaminen Ninjagoon.
| 38/136 | "Punalohikäärmeen sokkelo" (engl. The Maze of the Red Dragon) | 12. huhtikuuta 2020 | 12. kesäkuuta 2020 (Ruutu+) |
Okino opastaa ninjat hengenvaarallisen sokkelon lävitse kohtaamaan ensimmäistä Avakaita vartioiva punainen lohikäärme. Unagami pysäyttää pelin useaan otteeseen, pyrkien käännyttämään Okinon ninjoja vastaan lupaamalla hänelle paikan Ninjagossa, todellisessa maailmassa. Okino kuitenkin pitää ystävyyttään ninjojen kanssa arvokkaampana, auttaa heitä lohikäärmeen selättämisessä ja palaa kotiinsa uudenlaisen asenteen kera.
| 39/137 | "Yksi askel eteenpäin ja kaksi taakse" (engl. One Step Forward, Two Steps Back) | 18. huhtikuuta 2020 | 12. kesäkuuta 2020 (Ruutu+) |
Ninjat huomaavat, ettei heillä ole tarpeeksi krediittejä osallistuakseen Pikatie Ultraan, kilpailuun toisesta Avakaista. Jay ja Nya päättävät osallistua tanssikilpailuun krediittejä tienatakseen muiden ninjojen torjuessa tanssisaliin kohdistuvaa punavisiirien hyökkäystä.
| 40/138 | "Numero Seitsemän" (engl. Racer Seven) | 18. huhtikuuta 2020 | 12. kesäkuuta 2020 (Ruutu+) |
Ninjat valmistelevat ajoneuvojaan Pikatie Ultraa varten. Lloyd tapaa yhden kilpailijoista, Numero Seiskan, jolle hän kertoo tämän olevan osa Yli-imperiumin ohjelmaa, selittäen tämän ainaisen tappion kilpailussa. Seiska liittyy ninjojen tiimiin saadakseen mahdollisuuden voittoon.
| 41/139 | "Pikatie Ultra" (engl. The Speedway Five-Billion) | 19. huhtikuuta 2020 | 12. kesäkuuta 2020 (Ruutu+) |
Punavisiirit hyökkäävät Scottin varastolle, ja tämä uhrautuu auttaakseen ninjat pakoon. Punavisiirit seuraavat ninjoja kilpailuun, mutta Cole ja Kai uhraavat viimeiset elämänsä heidät hoidellakseen. Seiska onnistuu lopulta murtamaan koodinsa ja voittaa kilpailun, ansaiten ninjoille toisen Avakain.
| 42/140 | "Ylös ja eteen" (engl. Stop, Drop and Side Scroll) | 19. huhtikuuta 2020 | 12. kesäkuuta 2020 (Ruutu+) |
Jay, Nya ja Lloyd lähtevät pelin viimeiselle alueelle kolmatta Avakaita hakemaan. He onnistuvat selviytymään kaoottisesta tasohyppelyvaiheesta, ja saapuvat taisteluareenalle, jolla yhden heistä on kohdattava tason loppuvastus. Lloyd valitaan tehtävään, ja hän saa vastustajakseen Harumi-avatarin. Lloyd päihittää Harumin, mutta menettää myös oman viimeisen elämänsä. Jay ja Nya saavat kolmannen ja viimeisen Avakain.
| 43/141 | "Ninjago Noir" (engl. Ninjago Confidential) | 25. huhtikuuta 2020 | 12. kesäkuuta 2020 (Ruutu+) |
Zane ja P.I.X.A.L. etsivät Milton Dyeriä Ninjago Cityssä ja saavat vihjeen hänen olinpaikastaan. Mekaanikko joukkoineen kuitenkin hyökkää heidän kimppuunsa, kaapaten Zanen ja kolkaten P.I.X.A.L.in. Myöhemmin P.I.X.A.L. löytää Dyerin, joka kertoo yrittäneensä sulkea Yli-imperiumin, Unagamin, ymmärtäessään tämän vaarallisuuden.
| 44/142 | "Isä ja poika" (engl. The Prodigal Father) | 25. huhtikuuta 2020 | 12. kesäkuuta 2020 (Ruutu+) |
Milton Dyer kertoo P.I.X.A.L.ille, kuinka joutui sulkemaan pelin ensimmäisen testipelaajan, Scottin, kadotessa sen sisään. Zane saa kuulla Mekaanikon kätyreineen rakentavan Unagamille porttia Ninjagoon, ja joutuu luovuttamaan tälle Yli-imperiumin emolevyn tämän uhatessa vangittua mestari Wuta. Wu onnistuu aktivoimaan paikantimensa, mutta P.I.X.A.L.in ja Dyerin ehtiessä paikalle portti on jo valmis ja Zane kytketty osaksi sitä vastaanottamaan portin tappavaa energiaa.
| 45/143 | "Hulluudentemppeli" (engl. The Temple of Madness) | 26. huhtikuuta 2020 | 12. kesäkuuta 2020 (Ruutu+) |
Jay ja Nya onnistuvat pääsemään sisään Unagamin hulluudentemppeliin, mutta temppelin kokki Sushimi onnistuu surmaamaan Nyan viime hetkellä. Jay hyökkää yksin oman portaalinsa valmiiksi saaneen Unagamin kimppuun, ja saa kuulla tämän todellisuudessa olevan vain katkera ja hämmentynyt jouduttuaan oman luojansa hylkäämäksi. Jay ottaa käyttöönsä heidän aiemmin voittamansa lohikäärmeen, ja seuraa lohikäärmemuotoonsa muuttunutta Unagamia portaalin läpi.
| 46/144 | "Game Over" (engl. Game Over) | 26. huhtikuuta 2020 | 12. kesäkuuta 2020 (Ruutu+) |
Unagami punavisiiriarmeijoineen syöksyy portaalin läpi Ninjagoon Jay kannoillaan. Jay ja P.I.X.A.L. onnistuvat irrottamaan Zanen portaalista viime hetkellä, pelastaen hänen henkensä. Yli-imperiumin hahmojen ilmestyessä Ninjago Cityyn kaaosta aiheuttamaan Jay houkuttelee raivoisan Unagamin seuraamaan häntä Borg-tornin huipulle, missä tämä saa kohdata luojansa, Milton Dyerin. Dyer pahoittelee tekoaan ja tekee sovun luomuksensa kanssa. Kuolleet pelaajat heräävät henkiin pelin hahmojen ja vangittujen pelaajien vapautuessa. Ninjat tapaavat jälleen toisensa ja lapseksi muuttunut Unagami lähtee Milton Dyerin matkaan.